Hvernig eru fyrstu kynni af íslensku tungunni ? Er málið ástkært og ylhýrt eða kalt og erfitt ? Er íslenskunám stormasamt samband við mál ? Ég vil aldrei tala þig aftur , en þú ert alltaf í huga mér . Getur maður hætt með tungumáli ? Í tilefni af degi íslenskrar tungu kynnumst við tilfinningum sem tungan vekur hjá þeim sem hafa hana ekki að móðurmáli á Café Lingua fimmtudaginn 14. nóvember kl. 17.00 - 18.30 í Borgarbókasafninu Grófinni . Rithöfundarnir Elena Ilkova , Ewa Marcinek og Mazen Maarouf lesa úr eigin verkum . Rýmið verður skreytt tilfinningatengdum orðum , sem gjörningalistakonan Juliette Louste leikur sér með . Listakonan Sonja Kovacevic flytur verk um mátt málsins og áhrif þess á sjálfmynd .